পার্কিং বচসায় প্রতিবেশীর মারে প্রাণ গেল বিজ্ঞানীর

ওয়েব ডেস্ক: সামান্য গাড়ি পার্কিং (Parking) নিয়ে বচসা। তা থেকে মাটিতে ফেলে মার। তাতেই প্রাণ গেল বিজ্ঞানীরা (Scientist)। তিনি ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চের (IISER) বিজ্ঞানী। প্রজেক্ট সায়িন্টিস্ট হিসেবে কর্মরত ছিলেন। মঙ্গলবার রাতে পঞ্জাবের মোহালিতে ওই ঘটনায় ড. অভিষেক স্বর্ণকর (Abhishek Swarnkar) (৩৯) নামে ওই বিজ্ঞানীর মৃত্যু হয়েছে। মন্টি নামে এক ব্যক্তির সঙ্গে তাঁর বচসা হয়। অভিযোগ, মন্টির ঘুষিতে মৃত্যু হয়েছে ওই বিজ্ঞানীর।

ওই বিজ্ঞানীর আন্তর্জাতিক স্তরে খ্যাতি রয়েছে। বিভিন্ন আন্তর্জাতিক জার্নালে তাঁর লেখা প্রকাশিত হয়েছে। তিনি সুইজারল্যান্ডে কাজ করেছেন। সম্প্রতি ভারতে ফেরেন তিনি। ওই বিজ্ঞানীর কিডনি প্রতিস্থাপন হয়েছিল। বোনের কিডনিতে বেঁচে ছিলেন। তাঁর ডায়ালিসিস চলছিল। তাঁকে হাসপাতালে নিয়ে যাওয়া হলে ডাক্তার মৃত ঘোষণা করেন। ঘটনায় অনিচ্ছাকৃত খুনের অভিযোগ দায়ের হয়েছে। দোষীর কঠোর শাস্তির দাবি করেছেন স্থানীয়রা।

আরও পড়ুন: ১৬৯ বছরের মধ্যে সবচেয়ে কম চা উৎপাদন এবছর দার্জিলিংয়ে!

গোটা ঘটনা সিসি ক্যামেরায় ধরা পড়েছে। দেখা যাচ্ছে মন্টি ও অন্যরা বাইকের কাছে দাঁড়িয়ে রয়েছেন। বিজ্ঞানী গাড়ি ঘোরাতে যান। এরপরই বচসা হয়। মন্টি মাটিতে ফেলে তাঁকে মারধর করে। পেটে ঘুষি মারে। সম্প্রতি দিল্লি সহ বিভিন্ন জায়গায় পার্কি বচসার ভিডিও ভাইরাল হয়।